Pedro Almodóvar

__HIDDENCAT__

Pedro Almodóvar el xe un famoso resista cinematografico spagnolo. Dai ani otanta el xe el resista pi popolar del cìnema spagnolo, renomà anca a livelo internazional.

 Biografia 
El nasse el 24 de Setenbre del 1951 a Calzada de Calatrava, un paeseto inte la region spangola de la Castegia-La Mancha.
A nove ani Almodóvar el emigra in Estremadura e là el studia da i frari Francescani e Salesiani (in sèvito el bolarà cofà negativa tal esparienza). A 16 ani el se trasferisse a Madrid par studiar a la scola internazional de cìnema. Tal esparienza, parò, la ghe vien precludesta par vìa de la sareùra de la scola stessa da banda del ditador Francisco Franco. El laora par do ani inte la Conpagnìa Telefònega Nazional Spagnola e contenporaneamente el se intaressa de cìnema e de teatro de vanvardia e el gera menbro del grupo teatral Los Goliardos. I so primi curtometragi e risal al 1972, sucessivamente el deventa uno dei protagonisti de la movida madrilegna.

Inte el 1985 el fonda co so fradel Agustín la società de produsion El Deseo, che produse i so primi film e finansia l'opera de altri registi spagnoli; al stesso tenpo el fonda insieme col so amigo McNamara un grupo musical.

Inte el 1989 el venze el Nastro d'Argento e el David di Donatello come mejo regista; inte el 1999 el ciapa la Palma d'Oro al Festival de Cannes, de nuovo come mejo regista. Inte el 2000 el venze l'Oscar par la mejo pelìcola foresta con Tutto su mia madre e inte el 2003 el ciapa n'altro Oscar a la mejo senegiadura original par Parla con lei.

Inte el 2003 el protesta contro l'Academia de las Artes y las Ciencias Cinematográficas, che no la gaveva apogià la nomination de Parla con lei al premio Oscar.

Inte el 2004 el lassa l'Academia par deventar uno dei autori cinematografici pi ativi del grupo del No a la guera; dopo i atentati de Madrid de l'11 marso 2004 el ga dito che "el PP el jera sul ponto de provocar un colpo de stato" nei dì dopo i atentati.

Sensa rinunciar a la rapresentassion de le realtà marginali de la società, carateristica de le so pelìcole d'esordio, Almodóvar el svilupa uncò trame basà su le passion e i sentimenti, senpre pi sofisticà e "colorà", co na abondansa de elementi scandalistici e provocatori e mostrando na ciara ideołozia progressista. Temi tipici del regista xe i raporti intrà done, l'anbiguità sessual, l'amor e la passion omosessuale (spesso tratà in modo ironico ed autoironico), la critica a la religion.

 Filmografìa 
 Resista 
 Pepi, Luci, Bom e le altre ragazze del mucchio (Pepi, Luci, Bom y otras chicas del montón) (1980)
 Labirinto di passioni (Laberinto de pasiones) (1982)
 L'indiscreto fascino del peccato (Entre tinieblas) (1983)
 Che ho fatto io par meritare questo? (¿Qué he hecho yo para merecer esto!!) (1984)
 Matador (Matador) (1986)
 La legge del desiderio (La ley del deseo) (1987)
 Donne sull'orlo di una crisi di nervi (Mujeres al borde de un ataque de nervios) (1988)
 Legami! (¡Átame!) (1989)
 Tacchi a spillo (Tacones lejanos) (1991)
 Kika - Un corpo in prestito (Kika) (1993)
 Il fiore del mio segreto (La flor de mi secreto) (1995)
 Carne tremula (Carne trémula) (1997)
 Tutto su mia madre (Todo sobre mi madre) (1999)
 Parla con lei (Hable con ella) (2001)
 La mala educación (La mala educación) (2004)
 Volver (Volver) (2006)
 Gli abbracci spezzati (Los abrazos rotos) (2009)
 Yo soy vitorio villiani (2011)

 Premi 
 Premi Oscar 
 1999 - Mejo film foresto par Tutto su mia madre
 2003 - Mejo senegiadura par Parla con lei

 Premi Goya 
 1988 - Mejo senegiadura original par Donne sull'orlo di una crisi di nervi
 1999 - Mejo regista par Tutto su mia madre
 1999 - Mejo film par Tutto su mia madre
 2007 - Mejo regista par Volver
 2007 - Mejo film par Volver

 Premi al Festival de Cannes 
 2006 - Mejo senegiadura par Volver

 David de Donatelo 
 1989 - Mejo regista foresto Donne sull'orlo di una crisi di nervi
 2000 - Mejo film foresto Tutto su mia madre

 British Academy of Film and Television Arts 
 1999 - Mejo regista Tutto su mia madre
 2002 - Mejo senegiadura original Parla con lei

 Ligamenti foresti 
 Sito web de Pedro Almodóvar 


Almodóvar, Pedro
Categoria:Nasesti inte el 1951